הכלל הוא כי לחברה אישיות משפטית נפרדת, כלומר חובות החברה אינם הופכים, באופן ישיר, להיות חובות אישיים של בעל המניות. מקום שפלוני מתקשר עם חברה בע"מ, אין לו עילת תביעה ישירה נגד המנהל או בעל מניות בה, אלא אם הוא ערב במפורש להתחייבויות החברה או שקיימות נסיבות מיוחדות וחריגות שהוכרו בפסיקה כעילות להרמת מסך ההתאגדות. בתי המשפט רואים במסך שבין החברה לאורגנים מטעמו מחסום חשוב וחיוני, אשר חובה על בית המשפט לרסן עצמו מכל פגיעה בו. יש מקום לבחון את עובדות המקרה שלך באופן פרטני יותר, אך נדמה כי ישנם טיעונים רבים שביכולתך לעלות כנגד תביעה מסוג זה.